# Ministeri de la Presidència d'Espanya

El Ministeri de la Presidència d'Espanya és un dels departaments ministerials en els quals es divideix el govern d'Espanya. L'actual ministra és Carmen Calvo Poyato.

## Funcions

Les funcions del Ministeri de la Presidència són les següents:
* Totes aquelles que li encomani el President del Govern.
* La presidència de la Comissió General de Secretaris d'Estat i Sotssecretari.
* El secretariat del Consell de Ministres.
* L'exercici de les funcions genèriques del càrrec ministerial, previstes en els articles 12 i 13 de la Llei 6/1997, de 14 d'abril, d'Organització i Funcionament de l'Administració General de l'Estat, i en l'article 4 de la Llei 50/1997, de 27 de novembre, del Govern.
* L'exercici com a Portaveu del Govern.
Al llarg de la història ha rebut el nom de Ministeri de Relacions amb les Corts (1986-1993), i durant la primera legislatura el govern comptà amb Ignacio Camuñas Solís com a ministre adjunt per les Relacions amb les Corts, càrrec que ocupà des de 5 de juliol de 1977 fins al 28 de febrer de 1978.

## Estructura orgànica

* Vicepresident Primer del Govern i Ministre de la Presidència.
** Director del Gabinet de la Vicepresidenta Primera del Govern.
*** Director de Comunicació.
*** Centre per a la Prevenció i Lluita contra la Contaminació Marítima del Litoral.2019
** Secretaria d'Estat de Relacions amb les Corts.
** Secretaria d'Estat de Comunicació.
** Sotssecretaria de la Presidència.

### Organismes dependents

Hi depenen els següents organismes autònoms:
* Butlletí Oficial de l'Estat (BOE).
* Centre d'Investigacions Sociològiques (CIS).
* Centre d'Estudis Polítics i Constitucionals.
A més, depén orgànicament de la Presidència del Govern mitjançant aquest ministeri, el Consell d'Administració del Patrimoni Nacional.

## Llista de ministres de la Presidència d'Espanya

| Legislatura | Inici | Finalització | Nom | Partit |
| Constituent (1977-1979) | 4 de juliol de 1977 | 5 d'abril de 1979 | José Manuel Otero Novas | UCD |
| I (1979-1982) | 6 d'abril de 1979 | 3 de maig de 1980 | José Pedro Pérez Llorca | UCD |
| I (1979-1982) | 3 de maig de 1980 | 26 de febrer de 1981 | Rafael Arias Salgado Montalvo | UCD |
| I (1979-1982) | 26 de febrer de 1981 | 1 de setembre de 1981 | Pío Cabanillas Gallas | UCD |
| I (1979-1982) | 1 de setembre de 1981 | 2 de desembre de 1982 | Matías Rodríguez Inciarte | UCD |
| II (1982-1986) | 3 de desembre de 1982 | 25 de juliol de 1986 | Javier Moscoso del Prado | PSOE |
| III (1986-1989) | 26 de juliol de 1986 | 6 de desembre de 1989 | Virgilio Zapatero Gómez | PSOE |
| IV (1989-1993) | 7 de desembre de 1989 | 12 de juliol de 1993 | Virgilio Zapatero Gómez | PSOE |
| V (1993-1996) | 13 de juliol de 1993 | 5 de maig de 1996 | Alfredo Pérez Rubalcaba | PSOE |
| VI (1996-2000) | 6 de maig de 1996 | 27 d'abril de 2000 | Francisco Álvarez-Cascos | PP |
| VII (2000-2004) | 28 d'abril de 2000 | 28 de febrer de 2001 | Mariano Rajoy Brey | PP |
| VII (2000-2004) | 28 de febrer de 2001 | 10 de juliol de 2002 | Juan José Lucas Giménez | PP |
| VII (2000-2004) | 10 de juliol de 2002 | 3 de setembre de 2003 | Mariano Rajoy Brey | PP |
| VII (2000-2004) | 3 de setembre de 2003 | 17 d'abril de 2004 | Javier Arenas Bocanegra | PP |
| VIII (2004-2008) | 18 d'abril de 2004 | 14 d'abril de 2008 | Maria Teresa Fdz. de la Vega | PSOE |
| IX (2008-2011) | 14 d'abril de 2008 | 20 d'octubre de 2010 | Maria Teresa Fdz. de la Vega | PSOE |
| IX (2008-2011) | 20 d'octubre de 2010 | 22 de desembre de 2011 | Ramón Jáuregui | PSOE |
| X (2011-2015) | 22 de desembre de 2011 | 21 de desembre de 2015 | Soraya Sáenz de Santamaría | PP |
| XI (2015-2016) | 22 de desembre de 2015 | 3 de novembre de 2016 | Soraya Sáenz de Santamaría (en funcions) | PP |
| XII (2016-actualitat) | 4 de novembre de 2016 | en el càrrec | Soraya Sáenz de Santamaría | PP |

## Llista de ministres adjunts

| Legislatura | Inici | Finalització | Nom | Partit |
| Constituent (1977-1979) | 4 de juliol de 1977 | 28 de febrer de 1978 | Ignacio Camuñas Solís | UCD |

## Referències

* 1 2 3 4 Pérez de Lama, 1998, p. 140.
* 1 2 Pérez de Lama, 1998, p. 141.

## Bibliografia

* Pérez de Lama, Ernesto (dir.). Manual del Estado Español 1999. Madrid: LAMA, 1998. ISBN 84-930048-0-4.

## Vegeu també

* Política d'Espanya
* Consell de Ministres d'Espanya

## Enllaços externs

* (castellà) Pàgina web del Ministeri de la Presidència d'Espanya